ZAPISNIK
6. sjednice Vijeća Mjesnog odbora Horvati – Srednjaci, održane 17.11.2021. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Tomislav Nakić-Alfirević, Sven Nemet, Ana Vasung, Vladimir Morić.

NENAZOČNI ČLANOVI VIJEĆA: Barbara Trad Račić
OSTALI NAZOČNI: Nitko

Predsjedava Tomislav Nakić-Alfirević, predsjednik Vijeća.
Zapisnik vodi: Ana Vasung, potpredsjednicaVijeća.

	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 6. sjednicu Vijeća Mjesnog odbora.
	Vijeće jednoglasno, bez izmjena, prihvaća tekst Zapisnika 5. sjednice Vijeća, održane 12.10.2021.
	Na prijedlog predsjednika Vijeće jednoglasno utvrđuje
DNEVNI RED
1. Prijedlog zaključka o izmjeni Financijskog plana Vijeća Mjesnog odbora Horvati – Srednjaci za 2021.
2. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora
3. Vraćanje u prvobitno stanje staze kod Hećimovićeve ulice 16, asfaltiranih i ostalih površina na području cijelog gradilišta nakon rekonstrukcije toplovoda
4. Sanacija „zuba“ na upuštenim rubnjacima pješačkih i biciklističkih staza na području Mjesnog odbora Horvati – Srednjaci
5. Produženje i pogušćenje drvoreda uz Zagrebačku aveniju, Horvaćansku i Selsku cestu za potrebu prigušivanja buke
6. Pitanja, prijedlozi i obavijesti

Ad 1. Prijedlog zaključka o izmjeni Financijskog plana Vijeća Mjesnog odbora Horvati – Srednjaci za 2021. 
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluje : Nitko
Vijeće sa 7 glasova ZA i 1 SUZDRŽAN donosi

ZAKLJUČAK
Članak 1.
U financijskom planu Mjesnog odbora Horvati - Srednjaci za 2021. , članak 1. mijenja se i glasi:
„PRIHODA:									2.013.462,00 KN
RASHODA:									2.013.462,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	2.013.462,00

	6711
	PRIHODI ZA FINANCIRANJE RASHODA POSLOVANJA
	2.013.462,00

	
	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	[bookmark: _GoBack1]2.013.462,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.883.962,00

	 
	ODRŽAVANJE JAVNIH ZELENIH POVRŠINA
	854.778,00

	 
	ODRŽAVANJE NERAZVRSTANIH CESTA
	1.029.184,00

	3291
	NAKNADE ČLANOVIMA VIJEĆA MJESNOG ODBORA
	119.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.500,00



Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.

Ad 2. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluje: Nitko 
Vijeće sa 7 glasova ZA i 1 SUZDRŽAN donosi:

ZAKLJUČAK
1. Vijeće Mjesnog odbora Horvati - Srednjaci razmatralo je financiranje sanacije nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora Horvati - Srednjaci.
2. Vijeće je suglasno da se navedeni radovi financiraju u solidarnom razmjeru kroz asfalterske planove malih komunalnih akcija mjesnih odbora Gradske četvrti Trešnjevka-jug za 2021. kao i da se isto uvaži i u 2022. godini obzirom da Vijeće Mjesnog odbora Jarun više nema sredstava na raspolaganju za 2021. godinu.
3. Ovaj zaključak dostavlja se Vijeću Gradske četvrti Trešnjevka – jug.

Ad 3.  Vraćanje u prvobitno stanje staze kod Hećimovićeve ulice 16, asfaltiranih i ostalih površina na području cijelog gradilišta nakon rekonstrukcije toplovoda
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju: Ana Vasung, Tatjana Jonjić
Vijeće nakon rasprave jednoglasno donosi:

ZAKLJUČAK
1. Vijeće Mjesnog odbora Horvati - Srednjaci raspravljalo je o podnesku V. D. kojim traži da se nakon sanacije vrelovoda spojna staza sa šetnicom jugoistočno od zgrade u Hećimovićevoj ulici 16 vrati u prvobitno stanje.

2. Vijeće je suglasno sa prijedlogom  V. D. te također predlaže da se u prvobitno stanje vrate sve asfaltirane i zelene površine, osobito travnjaci te putevi, popločane površine i parkovna oprema na području Mjesnog odbora Horvati – Srednjaci koje su ostale nedovršene ili loše izvedene nakon sanacije toplovoda. 
3. Ovaj zaključak dostavlja se Vijeću Gradske četvrti Trešnjevka – jug.

Ad 4.  Sanacija „zuba“ na upuštenim rubnjacima pješačkih i biciklističkih staza na području Mjesnog odbora Horvati – Srednjaci,  na prijedlog predsjednika Vijeća Tomislava Nakića - Alfirevića
Predsjednik usmeno informira nazočne o predmetu rasprave i odlučivanja.
U raspravi sudjeluje: Nitko
Vijeće sa 7 glasova ZA i 1 SUZDRŽAN donosi: 
ZAKLJUČAK
1. Vijeće Mjesnog odbora Horvati - Srednjaci na prijedlog predsjednika Vijeća Tomislava Nakića - Alfirevića raspravljalo je o sanaciji „zuba“ na upuštenim rubnjacima pješačkih i biciklističkih staza na području Mjesnog odbora Horvati – Srednjaci.
2. Vijeće Mjesnog odbora Horvati - Srednjaci suglasno je s prijedlogom te traži sanaciju "zuba" tj. oštrog ruba nogostupa zbog kojeg nije moguće glatko prijeći s površine na površinu. Zbog ekonomičnosti i tehničke jednostavnosti, Vijeće predlaže da se to izvede na način da se naprave asfaltne rampice nagiba do 5% punom širinom svih pješačkih i biciklističkih prijelaza na svim rubnjacima gdje prijelaz nije gladak (strmiji od 5% ili rub viši od 0.5 cm od asfalta kolnika) ili na sličan način te od Gradskog ureda za prostorno uređenje, izgradnju Grada, graditeljstvo, komunalne poslove i promet (Sektor za promet i Sektor za ceste) traži stručno mišljenje.
3. Prijedlog se odnosi na slijedeća mjesta:
a) na prijelazu na križanju Zadarske ulice i Selske ceste
b) na sjeveroistočnom i sjeverozapadnom prijelazu preko Zagrebačke avenije na križanju sa Selskom cestom
c) spoj staze od Zagrebačke avenije sa Zemuničkom ulicom
d) na prijelazima na križanjima Zagrebačke avenije sa  ulicama Srednjaci i Puljskom ulicom
e) na prijelazima na križanju Zagrebačke avenije sa Ilirskom i Fallerovom ulicom
f) na prijelazu na križanju Ulice braće Domany i Horvaćanske ceste
g) na prijelazu na križanju Horvaćanske ceste s ulicama Srednjaci i Marijana Haberlea
h) na istočnom kraju nogostupa pri spoju na Ulicu Vincenta iz Kastva kod kbr.8
i)     na spoju biciklističke staze i parkirališta pri sjeverozapadnom uglu Horvaćanske i Selske ceste, u Ulici Vincenta iz Kastva
j)     na svim prijelazima na križanju Selske i Horvaćanske ceste
k) na prijelazima kod objekta vodovoda i odvodnje 20 metara istočno od jugozapadnog ugla Selske i Horvaćanske ceste
l)    na prijelazima na križanju Ulice Šime Devčićeve i Horvaćanske ceste
m) na oba kraja uređene staze prema ulicama Franje Fuisa i Bernarda Bernardija
n) sjeveroistočni rubnik predviđenog križanja na križanju potoka Črnomerec i Jarunske ulice
o) prijelazi na križanju ulice Gredice i Jarunske ulice
p) prijelazi na križanju Ulice Marijana Haberlea i Jarunske ulice
q) prijelaz na križanju Horvaćanskog zavoja i Jarunske ulice
r) prijelaz na jugoistočnom kolnom ulazu u studentskom domu Stjepan Radić s Jarunske ulice
s) spoj dva nogostupa kod trafo-stanice u Hećimovićevoj ulici 1
t)     prijelaz na križanju Hećimovićeve ulice i Ulice braće Domany
u) prijelaz na križanju Ulice Majstora Radonje i ulice Srednjaci
v) oba prijelaza na križanju ulica Bernarda Bernardija i Marijana Haberlea
w) oba prijelaza na križanju ulica Božidara Rašice i Marijana Haberlea
4. Ovaj zaključak dostavlja se Vijeću Gradske četvrti Trešnjevka – jug.

Ad 5. Produženje i pogušćenje drvoreda uz Zagrebačku aveniju, Horvaćansku i Selsku cestu za potrebu prigušivanja buke
Predsjednik usmeno informira nazočne o predmetu rasprave i odlučivanja.
U raspravi sudjeluju: Sven Nemet, Tomislav Nakić-Alfirević, Goran Koić, Marko Fuček, Tatjana Jonjić, Ana Vasung	
Vijeće jednoglasno donosi:
ZAKLJUČAK
1. Vijeće Mjesnog odbora Horvati - Srednjaci na prijedlog predsjednika Vijeća Tomislava Nakića - Alfirevića raspravljalo je o produženju i pogušćenju drvoreda uz Zagrebačku aveniju, Horvaćansku i Selsku cestu za potrebu prigušivanja buke.
2. Vijeće je suglasno sa prijedlogom te predlaže da se od Gradskog ureda za prostorno uređenje, izgradnju Grada, graditeljstvo, komunalne poslove i promet, Odsjeka za zelene površine zatraži stručno mišljenje o lokacijama na kojima se može posaditi zelenilo i pogustiti postojeće.
3. Vijeće također predlaže obzirom na konfiguraciju terena da se od nadležnih tijela zatraži prijedloge mogućih tehničkih rješenja kojima bi se postiglo smanjivanje buke u dijelu naselja uz Zagrebačku aveniju te Selsku i Horvaćansku cestu.
4. Ovaj zaključak dostavlja se Vijeću Gradske četvrti Trešnjevka – jug.

Ad. 6. Pitanja, prijedlozi i obavijesti
	Član Vijeća Sven Nemet pita je li gotov nogostup u Ulici Vincenta iz Kastva. 
	Predsjednik Vijeća odgovara da radovi još nisu završeni.
	Član Vijeća Marko Fuček pita o rasvjeti na križanju ulice Srednjaci i Ulice majstora Radonje, mogućnost rasvjetljivanja tog prijelaza. 
	Predsjednik Vijeća odgovora da će razmotriti mogućnosti poboljšanja rasvjete na navedenom križanju.

	Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.
	Dovršeno u  19.05 sati 

KLASA: 026-02/21-002/2079
URBROJ: 251-06-11-1502-21-2
Zagreb,  17. studenog 2021.

Zapisnik sastavila:  Ana Vasung


  Predsjednik
Vijeća Mjesnog odbora
Horvati – Srednjaci

